CELEX: C2005/019/23
Language: da
Date: 2005-01-22 00:00:00
Title: Sag C-463/04: Anmodning om præjudiciel afgørelse forelagt ved kendelse afsagt den 29. september 2004 af Tribunale Amministrativo Regionale per la Lombardia, Milano, i sagen Federconsumatori m.fl. mod Comune de Milano, AEM SpA

22.1.2005   
            
            
               DA
            
            
               Den Europæiske Unions Tidende
            
            
               C 19/11
            
         Anmodning om præjudiciel afgørelse forelagt ved kendelse afsagt den 29. september 2004 af Tribunale Amministrativo Regionale per la Lombardia, Milano, i sagen Federconsumatori m.fl. mod Comune de Milano, AEM SpA
   (Sag C-463/04)
   (2005/C 19/23)
   Processprog: italiensk
   Ved kendelse afsagt den 29. september 2004, indgået til Domstolens Justitskontor den 3. november 2004, har Tribunale Amministrativo Regionale per la Lombardia, Milano, i sagen Federconsumatori m.fl. mod Comune de Milano, AEM SpA forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   
               —
            
            
               Må artikel 2449 i codice civile, som denne artikel er anvendt under den foreliggende sag, anses for at være forenelig med EF-traktatens artikel 56, som denne traktatbestemmelse er fortolket i Domstolens domme af 23. maj 2000 i sag C-58/99, af 4. juni 2002 i de forenede sager C-503/99 og C-483/99, og af 13. maj 2003 i de forenede sager C- 98/01 og C-463/00, når den påberåbes af en offentlig myndighed, som på trods af, at den har mistet den retlige kontrol med et aktieselskab, bevarer en væsentlig aktieandel (i den foreliggende sag 33,4 %) som aktionær med en relativ aktiemajoritet og derved opnår en uforholdsmæssig stor indflydelse?
            
         
               —
            
            
               Må artikel 2449 i codice civile, anvendt i kombination med artikel 4 i ministerielt dekret nr. 332 af 31. maj 1994, som er ophøjet til lov nr. 474 af 30. juli 1994, anses for at være forenelig med EF-traktatens artikel 56, som denne er fortolket i Domstolens domme af 23. maj 2000 i sag C-58/99, af 4. juni 2000 i de forenede sager C-503/99 og C-483/99 og af 13. maj 2003 i de forenede sager C-98/01 og C-463/00, når den påberåbes af en offentlig myndighed, som på trods af, at den har mistet den retlige kontrol med et aktieselskab, bevarer en væsentlig aktieandel (i den foreliggende sag 33,4 %) som aktionær med en relativ aktiemajoritet og derved opnår en uforholdsmæssig stor indflydelse?
            
         
               —
            
            
               Må artikel 2449 i codice civile anses for at være forenelig med EF-traktatens artikel 56, som denne er fortolket i Domstolens domme af 23. maj 2000 i sag C-58/99, af 4. juni 2002 i de forenede sager C-503/99 og C-483/99 og af 13. maj 2003 i de forenede sager C-98/01 og C-463/00, for så vidt som denne artikel ved en konkret anvendelse medfører et resultat, som er i modstrid med andre bestemmelser i den nationale lovgivning (navnlig artikel 2, stk. 1, litra d), (org. s. 31) i ministerielt dekret nr. 332 af 31. maj 1994, som er ophøjet til lov nr. 474 af 30. juli 1994, der på sin side er i overensstemmelse med EF-traktatens artikel 56 og i hvert fald hvad angår betingelserne for udøvelsen af de særlige beføjelser og kravene hertil er i overensstemmelse med de principper for særlige beføjelser, som Domstolen har fastslået i de nævnte domme?